કેટલાય એવા દ્રશ્યો છે કે જે મુવી પૂરું થયે પણ નજર સામે તરવરતા રહેશે ! જેમકે ; 1] શરૂઆતનું જ ધાર્મિક સ્કૂલનું શાંત ને સટીક બળવાનું એકલવીર સ્વરૂપ 2] રૂમ’માં જયારે સૌ કુટુંબીજનો વચ્ચે એક પઠન થઇ રહ્યું હોય છે ત્યારનું 360 ડિગ્રીએ ફરી વળતું અને એક ખાલીપો જન્માવતું દ્રશ્ય 3] એઈજ લીપ દર્શાવતું ટાઈમ લેપ્સ’નું આલાતરીન દ્રશ્ય 4] પ્લેટ ગંદી છે’ વાળું બાપ દીકરીનું દ્રશ્ય 5] બહેન વિની ( ક્લાસિક એવી Jennifer Ehle ) સાથેના એ હરેક સંવેદન અને વેદનાથી ભરેલા સંવાદમય દ્રશ્યો 6] સટીક અને સટ્ટાક જવાબ વાળનારી ને સેન્સ ઓફ હ્યુમરથી ફાટફાટ થતી મિત્ર એવી મિસ બફેમ ( ઝક્કાસ એવી Catherine Bailey ) સાથેના દરેક સ્ફટોક દ્રશ્યો . . . 56 વર્ષની [ 1830-1886 ] જિંદગી દરમ્યાન આખું આયખું એક જ ઘરમાં વિતાવનાર ને બાહરી દુનિયાથી વિખુટી પડી ગયેલી એમિલી’ના ડઝન કાવ્યો સુધ્ધાં પ્રકાશિત ન્હોતા થયા [ પ્રકાશકો/તંત્રી’ની આડોડાઈ અથવા તો મૂળ કાવ્ય’માં ફેરફાર કરવાની જીદ’ને લીધે ] એમિલી’એ કુલ મળીને 1800થી વધુ કાવ્યો રચ્યા હતા ! અને આજની તારીખે તે અમેરિકામાં કલ્ટ સ્ટેટ્સ ભોગવે છે. આવો જોઈએ તેનું મૃત્યુ વિશેનું એક સંવેદન : Because I could not stop for death, he kindly stopped for me. ~ મસ્ટ વોચ .